i64 C. PLINII HIST. NAT. LIB. II, 



sunt usui , in trecentis stadiis , aut , ut longissime , in 

 quingentis , mutantibus semet umbris solis. Itaque um- 

 bilici (quem gnomonefti appellant) umbra, in ^gypto 

 meridiano tempore , aequinoctii die , paulo plus quam 

 dimidiam gnomonis mensuram efficit. In urbe Roma 

 nona pars gnomonis deest umbrae. In oppido Ancona 

 superesl quinta tricesima. In parte Italiae, quae Venetia 

 appellatur, eisdcm horis umbra gnomoni par fit. 



Ubi, et quando nuUae umbrae. 



LXXV. 73. Simili modo tradunt in Syene oppido, 

 quod est supra Alexandriam quinque millibus stadio- 

 rum, solstitii die medio nullam umbram jaci : puteum- 

 que ejus experimenti gratia factum , totum illuminari. 

 Ex quo apparere , tum solem illi loco supra verticem 

 esse : quod et in India supra flumen Hypasin fieri tem- 

 pore eodem Onesicritus scripsit. Constatque in Béré- 

 nice , urbe Troglodytarum , et inde stadiis quatuor mil- 

 libus Dcccxx in eadem gente, Ptolemaide oppido, quod 

 in margine Rubri maris ad primos elephantorum vena- 

 tus conditum est , hoc idem ante solstitium quadragenis 

 quinis diebus , totidemque postea fieri , et per eos xc 

 dies in meridiem umbras jaci. Rursus in Meroe (insula 

 haec caputque gentis -^thiopum , quinque millibus sta- 



